钦定古今图书集成/理学汇编/文学典/第099卷 > 伦文叙
## 钦定古今图书集成/理学汇编/文学典/第099卷 > 伦文叙

按《广东通志》：“文叙，字伯畴，南海人。长身玉立，头颅大
二尺许。五岁时与群儿戏，有术者独指之日：‘是儿当
大魁天下’。弘治已酉，以儒士就试，巡按御史周南得
其卷，于遗材中，嗟异之。入试，果中高等。乙未会试，殿
试管第一，授翰林修撰。学行才器，为世所推重。乙丑，
武宗登极，颁朔安南，充正使，会丁外艰归，不果行。庚”
午起复，命充经筵讲官，寻超为右春坊右谕德兼翰
林侍讲。壬申九月进讲“舜有臣五人而天下治”，多规
讽语。癸酉春，进修《玉牒》，考核惟详。是秋被命主考应
天试，事竣还，得病卒于京师，年四十有七。文叙天性
纯厚，德器粹然，望之皆知其为君子。笃于孝友，室无
私财，雅有弘量，未尝与物竞，尤能仗大义，恤孤寡。既
以文章连掇大魁，人皆期为“台辅。”及卒，天下惜之。所
为文宗韩、杨，悠长宛转，类其为人。居常以书史自娱，
手不释卷。尤善教子。长以谅，乡试第一，廷试第二，官
至南京国子监祭酒，以诜登进土高等，南京兵部郎
中。父子三元，海内科名独擅云。